พอดีมีsexกับแฟน หลังจาก30น.ไปจับถุงยางรุ้สึกว่ามีน้ำเปลียกๆนิดๆ(ไม่มีกลิ่น) ไม่ทราบว่าเกิดจากการซึมรึป่าว
สวัสดีค่ะการมีเพศสัมพันธ์โดยใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะยังมีโอกาสตั้งครรภ์ได้ประมาณ 2% แต่หากใช้ไม่ถูกต้อง หรือมีการฉีกขาดหรือรั่วซึม โอกาสในการตั้งครรภ์ก็จะมากขึ้นสำหรับน้ำเปียกๆ เหนียวๆ ที่อยู่ด้านนอกถุงยาง อาจเป็นน้ำหล่อลื่นภายในช่องคลอดฝ่ายหญิงก็ได้ หรือเป็นตกขาวของฝ่ายหญิงค่ะ หากไม่แน่ใจ อาจลองทดสอบใส่น้ำลงในถุงยางดู ว่ามีการรั่วซึมหรือไม่ค่ะ หากไม่มี โอกาสในการตั้งครรภ์ก็ถือว่ามีน้อยอยู่ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะ